

Výročná správa

2014

ZPMP v

Petržalke,

Pracovno

-

socializačné centrum Impulz

**OBSAH**

Kto sme..................................................................................................str. 3

Naša vízia, poslanie a cieľ.....................................................................str. 4 – 5

Naše hodnoty.........................................................................................str. 6

Organizačná štruktúra............................................................................str. 7

Služby, ktoré poskytujeme.....................................................................str. 8 – 9

Aktivity Impulzu....................................................................................str. 10

1.Aktivity zamerané na klientov............................................................str. 10 – 12

2. Aktivity zamerané na užšie kontakty s rodinou..................................str. 13

3. Dobrovoľníctvo...................................................................................str. 14

4. Vzdelávanie.........................................................................................str. 15

5. Naša propagácia...................................................................................str. 16

6. Projekty................................................................................................str. 17

7. Prax pre študentov................................................................................str. 18

Ročná uzávierka.......................................................................................str. 19

Poďakovanie.............................................................................................str. 20



# KTO SME

Pracovno – socializačné centrum Impulz je neverejný poskytovateľ sociálnych služieb. Zariadenie vzniklo v marci 2001 a jeho zriaďovateľom je Združenie na pomoc ľuďom s mentálnym postihnutím v Petržalke. Prijímateľmi sociálnych služieb sú dospelí ľudia so stredným a ťažkým stupňom mentálneho postihnutia z regiónu Bratislavského samosprávneho kraja.

V roku 2014 sme poskytovali sociálne služby 15 klientom čo znamená, ich každodenný príchod do zariadenia počas pracovných dní, v priebehu dňa aktívnu účasť na plánovaných aktivitách a popoludní návrat k svojej rodine. Takto klienti môžu byť súčasťou vlastnej rodiny, komunity.

PSC Impulz sa skladá z dvoch častí:

 **rehabilitačného strediska**

##  chránenej dielne na výrobu darčekových predmetov

V rehabilitačnom stredisku prebieha výcvik komunikačných, sociálnych ale aj pracovných zručností našich klientov. Pomocou spoločných sedení sa snažíme o to, aby sa naučili orientovať v situáciách, s ktorými sa stretávajú v bežnom živote, aby dokázali vyjadriť svoje potreby, túžby a obhajovať svoje práva.

V dielni na výrobu darčekových predmetov je zamestnaných 5 ľudí s mentálnym postihnutím, z ktorých 3 zamestnanci sú 2 hodiny denne a 1 zamestnanec 4 hodiny denne prijímateľmi sociálnych služieb.



**Našou víziou** je svet, kde ľudia s mentálnym postihnutím majú život taký, ako všetci ostatní – môžu pracovať, vzdelávať sa, oddychovať, majú rodinný život a priateľov. Sú začlenení do spoločnosti, majú rovnaké práva, sú vypočutí a akceptovaní spoločnosťou takí, akí sú. Dostávajú príležitosti, aby podľa svojich daností dosiahli maximálne možnú mieru samostatnosti a nezávislosti.

**Naším poslaním** je vytvárať šance pre ľudí s mentálnym postihnutím na dosiahnutie všestranného individuálneho rozvoja v rámci vzdelávacích programov, tréningov a terapií v podmienkach denného centra. Oslovovať verejnosť neformálnymi akciami, ktoré zbližujú oba svety. ***Chceme spolu vytvárať komunitu, kde z podpory slabších majú prospech všetci.***

**Naším cieľom** je

* vytvárať podnetné a aktivizujúce prostredie denného centra pre ľudí s mentálnym postihnutím a podporovať ich na ich ceste k čo najväčšej samostatnosti,
* upevňovať a rozvíjať ich návyky a zručnosti potrebné pre zvládnutie kľúčových praktických činností, komunikácie a orientácie v bežných situáciách na verejnosti,
* podporovať individuálny rozvoj klientov,  poskytovať im príležitosti, aby sa mohli prejaviť ako individuality, rozvíjať svoju kreativitu, zručnosti a pracovné návyky,
* zabezpečovať rozvoj chránenej dielne, ktorá poskytuje zamestnanie tým najzručnejším klientom,
* spolupracovať s rodinou klienta a odľahčiť rodinu,
* viesť centrum ako otvorené kooperujúce zariadenie, ktoré jednak vytvára príležitosti na kontakt svojich klientov s verejnosťou, ale aj pozýva verejnosť, aby nachádzala cestu k prijímaniu ľudí s mentálnym postihnutím ako rovnocennej súčasti spoločnosti.

**Ciele napĺňame prostredníctvom:**

**a) sociálnej rehabilitácie** – rozvíjanie sociálnych zručností, nácviky komunikácie, získavanie nových sociálnych kontaktov, orientácia v bližšom aj vzdialenejšom okolí, možnosti primeraného a systematického vzdelávania, osobnostný rozvoj, možnosti k integrovaniu sa do spoločnosti, priestor pre svoju prezentáciu na podujatiach zariadenia, a návštevu spoločenských, kultúrnych a športových podujatí

**b) pracovnej rehabilitácie –** prostredníctvom ergoterapie a dobrej praxe v chránenej dielni, arteterapie, muzikoterapie, biblioterapie a iných činností zameraných na stimulovanie získaných a rozvoj nových pracovných zručností, jemnej motoriky a pracovných návykov.

Rozsah výchovno – vzdelávacích a pracovných činností prispôsobujeme schopnostiam našich klientov a kombinujeme ich s relaxačnými aktivitami. Najväčší dôraz kladieme na podporu samostatnosti, aktivizovanie schopností a sociálnu komunikáciu. Takúto sociálnu a pracovnú rehabilitáciu je potrebné poskytovať našim klientom kontinuálne, nie je to otázka krátkodobého tréningu. Ľudia s mentálnym postihnutím totiž potrebujú vzhľadom k svojmu postihnu -

tiu neprestajnú podporu svojich schopností a zručností , nakoľko po čase môžu prirodzene zabudnúť aj to, čo sa už naučili.

Každý z klientov PSC Impulz má vypracovaný individuálny plán rozvoja. Klient v spolupráci s rodičom a sociálnym pracovníkom si stanovuje krátkodobé a dlhodobé ciele, ktoré by chcel v danom roku alebo inom časovom období dosiahnuť. Napĺňanie cieľov sa priebežne sleduje a vyhodnocuje zodpovedným sociálnym pracovníkom.

# NAŠE HODNOTY

**I – informovanosť**

**M – mravnosť**

**P – pravdivosť**

**U - umiernenosť**

**L - láskyplnosť**

**Z - zmysluplnosť**

# ORGANIZAČNÁ ŠTRUKTÚRA

**Výbor Združenia na pomoc ľuďom s mentálnym postihnutím v Petržalke**, má 5 členov:

Mgr. Alexandra Olejárová, Mgr. Adriena Pekárová, Mgr. Jana Mareková, Ing. Eduard Kruzslík a RNDr. Bronislava Romanová

## Štatutárna zástupkyňa a predsedkyňa ZPMP v Petržalke: RNDr. Bronislava

Romanová

**Revízna komisia** má 2 členov:Ing. Monika Šúchalová, Zoltán Téglas

## Riaditeľka PSC Impulz: Mgr. Jana Mareková

**Administratívna pracovníčka:** Anna Buljaková, Ing. Monika Šúchalová – ekonómka projektu

**Zamestnanci:**

Mgr. Zuzana Lipová – sociálna pracovníčka

Mgr. Silvia Lakotová – sociálna pracovníčka a zdravotná sestra

Mgr. Mária Lendacká – sociálna terapeutka

RNDR. Eva Fiedlerová – projektová manažérka

Renáta Frešová – sociálna terapeutka

Ing. Gabriela Žlebeková – lektorka kurzu varenia

Mgr. Daniela Korychová – špeciálna pedagogička

Mgr. Ladislav Krajčovič – pracovný asistent v chránenej dielni

Ladislav Ždánsky – ergoterapeut

**Prevádzková doba zariadenia:** Klienti navštevujú zariadenie formou denných pobytov, v dňoch od pondelka až do piatka od 7,30 do 16,00 hodiny.

**SLUŽBY, KTORÉ POSKYTUJEME**

Systém našej práce s klientom je založený na partnerskom vzťahu klienta a zamestnanca zariadenia, pričom sa vychádza z individuálnych potrieb klienta. Práca s klientom sa realizuje na základe individuálnych plánov, ktoré sa vyhodnocujú raz za 6 mesiacov. Cieľom týchto plánov je rozvoj potenciálu klienta, udržanie, prípadne rozvoj jeho osobnostných, sociálnych a pracovných schopností.

**Našim klientom poskytujeme**

* **vzdelávanie a tréning sociálnych zručností**

(hospodárenie s peniazmi, zdravoveda, etika, komunitné stretnutia, rozvoj

čítania s porozumením, písanie a počítanie)

* **pracovnú terapiu a rozvoj zručností zamestnancov chránenej dielne**

(práca s papierom a textilom, tkanie, šitie, výroba pohľadníc

a dekoratívnych sviečok)

* **tréning sebaobslužných činností**

(nakupovanie, varenie, upratovanie, pranie,  žehlenie)

* **rozvoj tvorivosti**

(výtvarné techniky, tanec, spev, tvorivé písanie)

* **šance na prezentáciu zručností a kontakty s verejnosťou**

(výstavy, predajné trhy, kultúrno-spoločenské a športové podujatia)

**Inštitúciám a firmám ponúkame**

* výrobky chránenej dielne – sviečky a darčekové predmety (možnosť kúpy aj formou náhradného plnenia)
* sviečkové workshopy a sviečkový team building
* príležitostné trhy výrobkov Impulzu priamo v priestoroch firiem
* možnosť uchádzať sa o **certifikát Firma priateľská k ľuďom s postihnutím a ocenenie Očko do siete** za spoluprácu a podporu ľudí s mentálnym postihnutím
* prezentovať sa na spoločenských podujatiach Impulzu

**Študentom sociálnej práce**

* pracovné stáže a praktické skúsenosti v kontakte s ľuďmi s mentálnym postihnutím,
* konzultácie diplomových prác

**Širokej verejnosti**

* darčekové predmety a sviečky počas celého roka, ale najmä na trhoch pred sviatkami
* priateľské stretnutia na našich podujatiach
* príležitosti na dobrovoľnícku pomoc



**AKTIVITY IMPULU**

# 1. Aktivity zamerané na klientov

Každý rok pripravujeme zaujímavé aktivity pre našich klientov v súčinnosti s ich záujmami a za ich aktívnej účasti. Aj rok 2014 bol bohatý na návštevy výstav, kultúrnych a športových podujatí. Naši klienti sa úspešne zúčastnili rôznych súťaží organizovaných Bratislavským samosprávnym krajom, Združením na pomoc ľuďom s mentálnym postihnutím v Slovenskej republike, OZ Inklúziou, ale organizovali sme aj vlastné podujatia, prostredníctvom ktorých mali príležitosť prezentovať svoje schopnosti, zručnosti a výtvarný talent.

 **Oslava sviatku svätého Valentína (14.1.2014)** sa konala ako každý rok v priestoroch Impulzu. Naše pozvanie prijali aj dobrovoľníci, študenti sociálnej práce, dizajnérka, majster Zlocha s manželkou a rodičia.

## Návšteva výstavy "Zvukofónia" v Bibiane (22.1.2014).

**Fašiangové fánky (27.2.2014)** sme tento rok ozvláštnili tombolou, ktorá umocnila celkovú atmosféru a prispela k dobrej zábave našich hostí.

**Výstava Miroslava Cipára (7.3.2014).**

## Workshop pre žiakov 2.ročníka

**Základnej školy pre nadané deti (9.4.2014)** Od roku2014 sme začali organizovať pre školy a firmy workshopy na výrobu sviečok, ktoré sa tešia veľkému záujmu.

Zamestnanci chránenej dielne tak môžu prezentovať svoje skúsenosti a nadobudnuté zručnosti a zároveň pomôcť záujemcom pri výrobe vlastnej sviečky

**Výstava Alfonza Muchu (16.4.2014).**

## Deň otvorených dverí v Impulzu (22.5.2014).

V tomto roku sa zúčastnilo nášho DOD 250 ľudí. Okrem rodičov a našich priateľov, prišli žiaci ZŠ na Turnianskej ulici, žiaci zo ŠZŠ na Žehrianskej ulici, klienti z DSS Hestia, Rosutec, Karola Matulaya, zamestnanci chránenej dielne z Domu svitania a mnoho ďalších. Program tvorivých dielní: výroba akvária, darčekových tašiek, lietadielok, mozaikových sviečok a odznakov

## Deň krivých zrkadiel (12.6.2014).



**Urobme radosť sebe aj Iným VII. (19.6.2014) P**odujatie sme organizovali v spolupráci s občianskym združením Wellgiving. Zvláštnosťou bolo, že sme v tomto ročníku oceňovali firmy a organizácie, ktoré nám v minulom roku pomohli či už zákazkou, alebo dobrovoľníckou prácou. Udeľovali sme im certifikát Firma priateľská k ľuďom s postihnutím spolu s veľkou sviečkou so štítkom - symbolom kampane Očko do siete. Tento symbol spája ľudí, ktorí sú ochotní urobiť niečo pre druhých, pre tých, ktorí to potrebujú najviac.

## Opekačka v Impulze (30.6.2014).

V dôsledku nepriaznivého počasia sme tento rok museli našu tradičnú opekačku premiestniť do Impulzu. Napriek tomu bola nálada skvelá rovnako ako aj pečené pochutiny v rúre.

## Radničkine trhy (19.9.2014).

Získanie ocenenia Najlepšie dielo – výrobok na Radničkiných trhoch za rok 2014

**Guláš party (8.10.2014).**

**Výtvarný salón (13.10.2014).**

Dve ocenenia: Andrea Dullová a Zuzana Martinská.

**Deň otvorených dverí v Dome svitania (22.10.2014).**

**Plavecké preteky organizované BSK (24.10.2014).**

Strieborná medaila: Michal Novotný

**Návšteva kina (12.11.2014).**

**Mikulášske posedenie pri hudbe Michala Davida (7.12.2014).**

## Pomoc dobrovoľníkov - 10 zamestnancov firmy Johnsons Control (11.12.2014).

Pomoc pri výrobe kávových a pomarančových sviečok na objednávku

**Vernisáž Bližšie k sebe bez slov**

## (2.12.2012).

Spolu s klientmi Sibírky pod vedením pani Kataríny Ivančíkovej sme zorganizovali výstavu spojenú s kultúrnym programom, premietaním edukačných videí a oceňovaní firiem certifikátom Firma priateľská k ľuďom s postihnutím

**Dražba 10 výrobkov z chránenej dielne Impulz na vianočnom večierku D-SPP (13.12.2014).**

Vydražilo sa 10 výrobkov CHD v celkovej sume 1730 Eur.

## Zakúpenie a vystavenie 4 obrazov klientov PSC Impulzu Ministerstvom vnútra SR (15.12.2014).

Michal Novotný: Perinbaba, Čičmany

Zuzana Martinská: Zimný podvečer

Mária Kvetanová : Spievajúci anjel

**Návšteva Planetária v Hlohovci (17.12.2014).**

**Workshop na výrobu sviečok pre zamestnancov firmy Oracle v Rivers Clube (18.12.2014)**

# 2. Aktivity zamerané na užšie kontakty s rodinou

Užšie kontakty s rodičmi našich klientov sa snažíme upevňovať prostredníctvom pravidelných kultúrno – spoločenských a iných neformálnych podujatí organizovaných Impulzom. Napriek tomu, že rodičia klientov sú väčšinou pracujúci ľudia v produktívnom veku, aktivít organizácie sa radi zúčastňujú uvedomujúc si dôležitosť svojho záujmu ako podpory klientov zariadenia .

2 x do roka - posedenie pri ohni (opekačka a guláš párty)

1 x do roka – Fašiangové fánky

1 x do roka – Deň otvorených dverí

1 x do roka – Deň krivých zrkadiel

1 x do roka – kultúrny program Urobme radosť sebe aj iným

1 x do roka – Výtvarný salón ZPMP v SR

1 x do roka – Radničkine trhy

1 x do roka – Vernisáž

1 x do roka – Vianočný večierok



Spoločné stretnutia rodín našich klientov a ich následné rozhovory im umožňujú rozšírený pohľad na realitu v ktorej sa nachádzajú. Vzájomne sa podporujú a obohacujú sa skúsenosťami.

# 3.Dobrovoľníctvo

Sme veľmi vďační našim dobrovoľníkom či už tým „ stálym“ za ich pravidelnú pomoc, alebo tým ostatným, ktorí k nám prichádzajú predovšetkým v čase vianočných zákaziek . Pomáhajú nám s realizáciou produktov, ktoré si v našej chránenej dielni firmy objednávajú v rámci náhradného plnenia. Dobrovoľníci, ktorí k nám chodia, vždy spríjemnia atmosféru nášho zariadenia. Sú pre nás aj našich klientov príjemným osviežením. Tí, ktorí prichádzajú z Vysokej školy výtvarných umení, sú kreatívni, plní skvelých nápadov a ďalších dizajnových návrhov, ktoré nám umožňujú rozšírenie našej produktovej ponuky.

Okrem rodičov – dôchodcov a našich priateľov, ktorí nám pomáhajú pravidelne, k nám prichádzajú 4 študentky 2. ročníka Vysokej školy svätej Alžbety, ktoré u nás v roku 2013 absolvovali povinnú prax a ktorým sa u nás tak páčilo, že sa rozhodli k nám chodievať pravidelne, hlavne pre nás v najnáročnejšom predvianočnom období.

S vianočnými zákazkami nám pravidelne pomáha aj 10 zamestnancov z firmy Johnson Control, ktorí za našu organizáciu každý rok podávajú projekt na svoju Nadáciu. Vďaka sympatiám a organizačným schopnostiam pána Dušana Oravského sú aktivity Impulzu každoročné podporené sumou

600 Eur. pani Daniela Hennelová, každoročne organizuje v rámci Vianočného večierka firmy D-SPP dražbu našich výrobkov z chránenej dielne. V roku 2014 sa vydražilo 10 produktov v celkovej hodnote 1 730 Eur.



# 4.Vzdelávanie

Našim klientom sa snažíme poskytovať čo najkvalitnejšie služby a preto podporujeme ďalšie vzdelávanie našich zamestnancov rovnako, ako ich osobnú iniciatívu v získavaní ďalších poznatkov a skúseností aj v rámci konzultačnej činnosti. Pravidelne sa zúčastňujeme všetkých vzdelávacích seminárov organizovaných Bratislavským samosprávnym krajom, Združením na pomoc ľuďom s mentálnym postihnutím v Slovenskej republike, Asociáciou poskytovateľov sociálnych služieb atď.

V rámci ergoterapie spolupracujeme s odborníkmi s niekoľkoročnou praxou ako napr. majstrom Alešom Zlochom. Riaditeľka organizácie pani Jana Mareková absolvuje dvojročný certifikovaný kurz arteterapie u Prof. PaedDr. Jaroslavy Šickovej-Fabrici, akad. soch. PhD.

# 5. Naša propagácia

Impulz a jeho klientov sa snažíme zviditeľniť pravidelnou účasťou na:

**Výtvarnom salóne ZPMP v SR**, kde býva ich tvorivosť často oceňovaná – v roku 2014 boli ocenené práce Andrei

Dullovej a Zuzany Martinskej.

**Radničkiných trhoch 2014** Impulz získal ocenenie za najlepšie dielo roku 2014 (sviečka s farebným drippingom).



**Plaveckých pretekoch** organizovaných Bratislavským samosprávnym krajom na ktorých získal striebornú medailu Michal Novotný.

Na **Športových hrách** organizovaných DSS

Karola Matulaya naši klienti získali 5 medailí.

**Urobme radosť sebe aj iným VII** jekultúrne podujatie, poskytujúce priestor na prezentáciu talentu našich klientov a ich hostí. V roku 2014 bolo spojené s oceňovaním firiem v rámci kampane „Očko do siete“, premiérou hymny Spoločne a premietaním videa O nakupovaní.

**Bližšie k sebe bez slov –** vernisáž umeleckých prác klientov Impulzu a Sibírky spojená s oceňovaním firiem a premietaním videa O varení.

**Deň otvorených dverí** v Impulze bol spojený s tvorivými dielňami.

**Workshopy na výrobu sviečok** organizujeme pre zamestnancov firiem a školské zariadenia.

Realizovali sme projekt **Spoločne za prijatie – za život bez znevýhodnenia,**  ktorého výstupy sú určené nielen pre klientov Impulzu, ale aj pre

ďalšie zariadenia, ktoré pracujú s touto cieľovou skupinou.

**Edukačné videá** (O nakupovaní, O varení, O návšteve u lekára).

**Kuchárska kniha Dobrá vareška** – písaná v ľahko čitateľnom štýle a ilustrovaná študentkou dizajnu – dobrovoľníčkou Luciou Blanárikovou (kniha získala dve hlavné medzinárodné ocenenia za grafický dizajn).

**Certifikát Firma priateľská k ľuďom s postihnutím** pre firmy a organizácie za ich pomoc v rámci náhradného plnenia, 2%, materiálno – technického vybavenia a bezplatných konzultácií.

**Odznak Očko do siete** pre jednotlivcov – dobrovoľníkov.

# 6. Projekty

Od septembra 2013 sme realizovali projekt Spoločne za prijatie – za život bez znevýhodnenia, ktorý bol podporený Nórskym finančným mechanizmom. Cieľom projektu bolo vytvoriť podmienky pre sociálnu inklúziu väčšinovej spoločnosti so svetom ľudí s mentálnym znevýhodnením a to prostredníctvom osobnej skúsenosti, zážitkového učenia a tvorivého kontaktu. Klienti a zamestnanci chránených dielní ako herci, spotrebitelia, lektori, kuchári a pacienti si rozšírili praktické zručnosti pre svoj každodenný život a ľuďom bez znevýhodnenia pomohli

rozvinúť kreativitu, citlivosť a zmysel pre konanie dobra. Vďaka spolupráci so študentmi – filmármi a dizajnérmi (VŠVU, VŠMU) vznikol cenný vzdelávací a propagačný materiál – tri videotréningy, kuchárska kniha Dobrá vareška a katalóg výrobkov. Neodmysliteľnou súčasťou projektových výstupov bolo morálne oceňovanie inštitúcií a firiem zamestnávateľov certifikátom Firma priateľská k ľuďom so znevýhodnením za ochotu spolupracovať s chránenými dielňami. Jednotlivcov za ich priazeň a podporu myšlienke odmeňujeme medailónikom pod názvom Očko do siete.



## 7. Prax pre študentov

Každý rok poskytujeme 10 študentom z Vysokej škole svätej Alžbety odbornú prax na základe Zmluvy o dobrej praxi, ktorú sme so školou uzavreli. Môžu takto získavať odborné skúsenosti priamo v kontakte s klientmi. Praktikanti sa zúčastňujú vzdelávacích programov, chodia s klientmi nakupovať, sú im nápomocní pri vyúčtovaní financií po nákupoch, asistujú sociálnej pracovníčke pri kurzoch varenia a pomáhajú nám pri realizácii zákaziek. Niektorí z nich sú s nami v kontakte aj po ukončení praxe a často nám pomáhajú dobrovoľnícky. Prezentácia výstupov projektu pre študentov sociálnej práce na Vysokej škole svätej Alžbety.

## ROČNÁ UZÁVIERKA

**ZPMP v Petržalke**

*SPRÁVA O HOSPODÁRENÍ od 1.1.- 31.12.2014*

|  |  |
| --- | --- |
| ***Príjmy*** |  |
| tržby | 13563 |
| sociálne služby | 10748 |
| úrok na banke | 4 |
| prijaté sponzorské | 6908 |
| dotácia Hlavné mesto | 500 |
| BSK | 57913 |
| 2% prijaté v roku 2014 | 6013 |
| MČ Petržalka | 3000 |
| dotácia EEA | 52185 |
| dotácia OúP | 28875 |
| ***SPOLU*** | ***179709*** |
| ***Výdavky*** |  |
|  |  |
| nákup materiálu, do dielní, drobný nákup | 10885 |
| energie | 4152 |
| opravy a udržiavanie | 1057 |
| cestovné | 1243 |
| repre | 255 |
| služby | 50613 |
| mzdy | 64485 |
| odvody fima /zp, sp | 21213 |
| príspevok na stravu, tvorba SF | 2046 |
| daň z nehnutelností | 71 |
| ostatné dane a popl. | 124 |
| bankové popl, poistenia | 2114 |
| ***SPOLU*** | ***158258*** |

Vypracovala: Redenkovičová

Malacky 23.3.2015

## POĎAKOVANIE

Veľmi si vážime pomoc všetkých, ktorí podporili v roku 2014 aktivity Pracovno – socializačného centra Impulz. Bez Vašej pomoci by sme prevádzkovať organizáciu nemohli.

Ďakujeme!



ZPMP v

Petržalke

Pra

covno

-

socializačné centrum Impulz, Turnianska 10, 851 07 Bratislava

www.psc

-

impulz.sk